Source: https://podnikam.sk/najdolezitejsie-zmeny-v-danovych-a-nedanovych-vydavkov-po-1-1-2020/
Timestamp: 2019-11-20 10:11:49+00:00
Document Index: 6515162

Matched Legal Cases: ['§ 17', '§ 17', '§ 17', '§ 17', '§ 17', '§ 17', '§ 17', '§ 6', '§ 17', '§ 17', '§ 355', '§ 21', '§ 21']

Najdôležitejšie zmeny daňových a nedaňových výdavkov po 1.1.2020 | Podnikam.sk '); document.write(''); }
daňové výdavky Foto: Getty Images
31. októbra 2019 Tlačiť
Výdavky daňovo uplatniteľné až po zaplatení
Počnúc rokom 2020 dochádza k úprave rozsahu výdavkov, ako aj ich výšky, ktoré sú považované za daňový výdavok až po zaplatení. Ustanovenie sa spresňuje v tom význame, že podmienka zaplatenia sa nedotýka tých výdavkov (nákladov), ktoré sa stávajú súčasťou obstarávacej ceny majetku resp. súčasťou vlastných nákladov napr. v prípade zásob. Tieto neuhradené výdavky (náklady) podliehajú ustanoveniu § 17 ods.27 zákona o dani z príjmov. Pri výdavkoch (nákladoch) bude tak potrebné skúmať, či sa jedná o výdavky (náklady) na ktoré sa uplatňuje § 17 ods.19 zákona o dani z príjmov, alebo výdavky (náklady), na ktoré sa uplatní postup podľa § 17 ods.27 a § 17 ods.32 zákona o dani z príjmov. U výdavkov vymedzených v § 17 ods.19 zákona o dani z príjmov ustanovení sa bude sledovať už iba podmienka zaplatenia, nakoľko dodatočné limitácie pri jednotlivých druhoch výdavkov sú od 1.1.2020 zrušené.
Od 1.januára 2020 sa ustanovenie § 17 ods.19 písm. c) zákona o dani z príjmov bude vzťahovať iba na výdavky po zaplatení u dlžníka. Vypúšťa sa tak možnosť zahrnutia príjmov (výnosov) z marketingových a iných štúdií a prieskumov trhu u veriteľa až po prijatí úhrady. Uvedené príjmy (výnosy) budú teda u veriteľa súčasťou jeho základu dane z príjmov v súlade s účtovníctvom.
V rámci § 17 ods.19 písm. d) zákona o dani z príjmov sa úplne ruší 20% limitácia odplát (provízií) za sprostredkovanie na výdavky (náklady), ktoré boli zaevidované v evidencii podľa § 6 ods.11 zákona o dani z príjmov alebo boli zaúčtované v zdaňovacom období, ktoré sa začína po 31.12.2019.
V § 17 ods.19 písm. f) zákona o dani z príjmov sa od 1.1.2020 rozsah výdavkov (nákladov) po zaplatení rozširuje aj o služby spadajúce do kódu 70.1. a 70.22 Klasifikácie produktov podľa činností. Konkrétne ide o služby vedenia firiem a poradenské služby v oblasti podnikania a riadenia.
Počnúc rokom 2020 už nebude daňovník musieť sledovať podmienku zaplatenia pri výdavkoch (nákladoch) na získanie noriem a certifikátov, ani ich postupne zahrňovať do výdavkov podľa doby ich platnosti. Uvedené sa vzťahuje na výdavky (náklady) na získanie noriem a certifikátov zaúčtované po 31. decembri 2019, v prípade kalendárneho roka. Na výdavky (náklady) na získanie noriem a certifikátov, ktoré boli zaúčtované do 31.12.2019 vrátane sa naďalej uplatňuje podmienka zaplatenia aj časové zahrňovanie výdavkov (nákladov).
Podľa nového znenia § 17 ods.19 písm. g) zákona o dani z príjmov sa za daňový výdavok po zaplatení budú od 1.januára 2020 považovať zmluvné pokuty, poplatky z omeškania, úroky z omeškania, paušálne náhrady nákladov spojené s uplatnením pohľadávky u dlžníka ako aj odstupné u oprávnenej osoby podľa § 355 Obchodného zákonníka. Zmluvné pokuty, poplatky z omeškania, úroky z omeškania, paušálne náhrady nákladov spojené s uplatnením pohľadávky u dlžníka, ktoré boli zaúčtované do 31. decembra 2019, budú naďalej považované za nedaňový výdavok podľa § 21 ods.2 písm. m) zákona o dani z príjmov v znení účinnom do konca roka 2019, aj keď budú uhradené po 31. decembri 2019. Od 1.1.2020 sa totiž v uvedenej súvislosti v rámci § 21 ods.2 vypúšťa písm. m).
Výdavky na vzdelávanie zamestnanca
Výdavky vynaložené na vypožičaný majetok
Výdavky poskytovateľa zdravotnej starostlivosti
Výdavky na potraviny
Tvorba daňovo uznanej rezervy na lesnú pestovnú činnosť
Vypožičaný majetok versus prerušenie odpisovania
daň z príjmudaňové výdavkyPrémiový obsah